Õhurünnakud Tartule veebruaris-märtsis 1944

Nõukogude Liidu õhujõud tegid 1944. aasta veebruaris-märtsis korduvalt õhurünnakuid Tartule.

 Väiksemad õhurünnakud veebruaris 1944 
18. veebruaril kell 17.55 viskasid teadmata arv Nõukogude lennukeid Tartule 6 pommi, mis langesid kesklinna ümbritsevale alale. Surma sai 2 ja haavata 8 inimest.Eesti Julgeolekupolitsei informatsioon 19.2.1944. ERA.R-60.1.60.72

26. veebruaril 1944 8.45-10.55 toimus järgnev tunduvalt suuremate purustustega õhurünnak Tartule. Rünnakust võttis mitmes laines osa umbes 20 Nõukogude lennukit. Linna põhjapoolsele osale heideti mitukümmend pommi. Suuremaid purustusi said kaks puumaja Kalmistu tänaval ning maani maha põles Aleksandri tänav 90 asunud gaasihoidla gaasihoide ruum. Saksa sõjaväe lennuväljal Tartus said kaks saksa lennuväelast surma, 6 raskemalt ja 17 kergemalt vigastada. Eesti Julgeolekupolitsei Tartu Peavälisosakonna Poliitilise Politsei referentuuri nädalaaruanne 23.-29.02.1944. ERA.R-60.1.60.113

 Suur õhurünnak Tartule 26.-27. märtsi öösel 1944 
26. märtsi õhtul ja öösel vastu 27. märtsi 1944 pommitasid Nõukogude lennukid Tartut kahes laines. Esimene laine algas umbes pool seitse õhtul ja kestis kella üheksani. Teine algas õhtul kell poolt üksteist ja kestis poole kaheni öösel. Surma sai 59 inimest, neist neli olid Saksa sõjaväelased. Raskelt sai vigastada 43 ja kergemalt 60 inimest. Kokku heideti linnale 220 pommi. Maha põles 39 maja, täielikult purustati 53 ja osaliselt 216 Tartus asuvat maja.Eesti Julgeolekupolitsei Tartu Peavälisosakond. Poliitilise politsei referentuuri aruanne 29.3.-4.4.1944. ERA.R-60.1.60.223; Präfekt von Dorpat An den Herrn Gebietskommissar in Dorpat. März 1944. ERA.R-60.1.60.213-215

Vaata ka
Märtsipommitamine

Viited

Kategooria:Tartu Teises maailmasõjas
Kategooria:Eesti Teises maailmasõjas
Kategooria:1944. aasta Eestis